Κάλλαισχρος

Με το όνομα Κάλλαισχρος είναι κυρίως γνωστός ένας αρχαίος Αθηναίος, γιος του γιού του Δρωπίδη (αδελφού του Σόλωνα, και γιού του Εξηκεστίδη), Κριτία (του πρεσβύτερου), και πατέρας του περίφημου Κριτία (ενός από τους Τριάκοντα Τυράννους), κατά τον Πλούταρχο και τους διαλόγους του Πλάτωνα, και του Γλαύκωνος (Νέα Ελληνική Εγκυκλοπαίδεια «Χάρη Πάτση», τόμος 14, σελ. 668, το ίδιο αναφέρει ο Διογένης Λαέρτιος), αν και ο Πρόκλος λέει ότι ο Κάλλαισχρος και ο Γλαύκων ήταν αδέλφια, όντας και οι δυό τους παιδιά του πρεσβύτερου Κριτία. Επειδή ο Γλαύκων ήταν ο πατέρας της Περικτιόνης, o Κάλλαισχρος αυτός ήταν προπάππους του Πλάτωνος. Γεννήθηκε το 490 π.Χ. και το 411 π.Χ. βρισκόταν ακόμα στη ζωή, αφού αναφέρεται ως μέλος στη Βουλή των Τετρακοσίων.

Διογένης Λαέρτιος Γ' 1:

Πλάτων, Ἀρίστωνος καὶ Περικτιόνης - ἢ Πωτώνης - Ἀθηναῖος, ἥτις τὸ γένος ἀνέφερεν εἰς Σόλωνα. Τούτου γὰρ ἦν ἀδελφὸς Δρωπίδης, οὗ Κριτίας, οὗ Κάλλαισχρος, οὗ Κριτίας ὁ τῶν τριάκοντα καὶ Γλαύκων, οὗ Χαρμίδης καὶ Περικτιόνη, ἧς καὶ Ἀρίστωνος Πλάτων, ἕκτος ἀπὸ Σόλωνος. Ὁ δὲ Σόλων εἰς Νηλέα καὶ Ποσειδῶνα ἀνέφερε τὸ γένος. Φασὶ δὲ καὶ τὸν πατέρα αὐτοῦ ἀνάγειν εἰς Κόδρον τὸν Μελάνθου, οἵτινες ἀπὸ Ποσειδῶνος ἱστοροῦνται κατὰ Θράσυλλον.

Με το ίδιο όνομα αναφέρονται επίσης ένας επώνυμος άρχοντας των Αθηνών κατά τα έτη 220-219 π.Χ., καθώς και ένας αρχιτέκτονας που τον μνημονεύει ο Βιτρούβιος (ένας από αυτούς που διεξήγαν εργασίες ανέγερσης του ναού Ολυμπίου Διός στην Αθήνα επί τυράννου Πεισίστρατου, μαζί με τους Αντιστάτη, Αντιμαχίδη και Φόρμο ή Πωρίνο).

Το όνομα του Καλλαίσχρου φέρει μία μικρή οδός των Αθηνών, κάθετος της Λ. Συγγρού πολύ κοντά στους Στύλους του Ολυμπίου Διός.

Πηγή
 Νέα Ελληνική Εγκυκλοπαίδεια «Χάρη Πάτση», τόμος 14, σελ. 668
 Πλούταρχος, "Βίος του Αλκιβιάδη" 33, 1 http://www.perseus.tufts.edu/hopper/text?doc=Perseus%3Atext%3A1999.01.0181%3Achapter%3D33%3Asection%3D1
 Proclus: Commentary on Plato's Timaeus: Volume 1, Book 1 https://books.google.gr/books?id=B-Prycbk-P4C&pg=RA1-PA176&lpg=RA1-PA176&dq=dropides+critias+callaeschrus&source=bl&ots=KgFciFHtIH&sig=qNChl7wLUZIFE6aXPglvNXPAmuk&hl=ru&sa=X&ved=0ahUKEwj3tpb-nL_ZAhVKKFAKHcJ8BewQ6AEIMTAB#v=onepage&q=dropides%20critias%20callaeschrus&f=false
 Πλάτων, "Χαρμίδης" 153 c, 169b
 Πλάτων, "Πρωταγόρας" 316a
 Βιτρούβιος, "Δέκα βιβλία περί Αρχιτεκτονικής" Ζ' Εισαγωγή 15
 Βιτρούβιος, "Δέκα βιβλία περί αρχιτεκτονικής" Ζ' Εισαγωγή 15 (μετάφραση στα Αγγλικά)
 Διογένης Λαέρτιος, "Βίοι καὶ γνῶμαι τῶν ἐν φιλοσοφίᾳ εὐδοκιμησάντων" Γ' 1:https://el.wikisource.org/wiki/%CE%92%CE%AF%CE%BF%CE%B9_%CF%86%CE%B9%CE%BB%CE%BF%CF%83%CF%8C%CF%86%CF%89%CE%BD/%CE%93#Πλάτων

Καλλαισχρος